Llotja de la Seda

Llotja de la Seda (, , basa Inggris "Silk Exchange", basa Sunda "Bursa Sutra") nyaéta hiji wangunan sipil gaya Gotik Valéncia di Valéncia, Spanyol, nu diwangun antara taun 1482 tepi ka 1548, tur mangrupa salah sahiji daya tarik wisatawan utama di ieu dayeuh. UNESCO nganggep minangka salah sahiji Loka Warisan Dunya dina taun 1996 sabab "ieu loka boga ajén universal nu luar biasa sabab mangrupa conto wangunan sékulér nu luar biasa dina gaya Gotik ahir, nu sacara dramatis ngagambarkeun kakuatan katut kasajahtraan salah sahiji dayeuh perdagangan Laut Tengah nu gedé."
Di satukangeun wangunan kiwari, aya wangunan heubeul ti abad ka-14, nu disebut Bursa Minyak (Llotja de l’Oli, dina basa Valensia, atawa Lonja del Aceite, dina basa Spanyol). dipaké lain ukur keur perdagangan minyak, tapi keur sagala rupa bisnis. Di ieu tempat dina taun 1348 ngadagangkeun perxal (percale) minangka sababaraha rupa sutra.Diccionari Aguiló: materials lexicogràfics / aplegats per Marià Aguiló i Fuster; revisats i publicats sota la cura de Pompeu Fabra i Manuel de Montoliu, page 134, Institut d'Estudis Catalans, Barcelona 1929.

Kamakmuran komersil Valencia nepi ka puncakna salila abad ka-15, nyababkeun diwangunna wangunan anyar.
Rarancang Lonja Valencia anyar niron tina struktur nu sarua di Lonja Palma de Majorca, nu diwangun ku arsitek Guillem Sagrera taun 1448. Ieu arsitek nu mangrupa patugas Lonja anyar nyaéta Pere Compte, nu ngawangun awak utama wangunan – Balé Perdagangan (atawa Sala de Contractació dina basa Valénsia mah) – ukur dina wanci lima welas taun (1483–1498). Ditulis dina pita bulao nu manjang sapanjang opat pinding dina Balé Perdagangan, nu disebut ogé "Balé Kolom-kolom". Ditulis ku tulisan emas:

Ceuk sarjana Valensia lokal Joan Francesc Mira mah, ieu prasasti mintonkeun ka urang yén henteu perlu keur urang naha jadi saurang Protestan atawa lain pikeun ngadegkeun dasar perdagangan nu hadé; ogé mintonkeun ngahijina etika katut ekonomi. Konstruksi katut dekorasi liana direngsekeun lalaunan tepi ka taun 1548, saperti Consolat del Mar (Konsulat Laut), nyaéta wangunan Renaissans nu ngahubungkeun kana La Lonja.

Salila abad-abad satuluyna, La Lonja boga fungsi minangja bursa sutra. Kajujuran para sodagar diajenan ku prasasti nu aya di sabudeureun bale kontrak utama.

Rujukan

Tumbu kaluar

Material ti loka raramat Warisan Dunya
Tourist Fact-sheet katut foto La Lonja 

Kategori:Wangunan jeung struktur di Valéncia
Kategori:Arsitéktur Gotik di Spanyol
Kategori:Sutra
Kategori:Loka Warisan Dunya di Spanyol
Kategori:Arsitéktur abad ka-15
Kategori:Daya tarik tatamu di Valéncia
Kategori:Landmark Bien de Interés Cultural di Propinsi Valéncia